VENDIM
Nr. 159, datë 19.3.2026

PËR KRIJIMIN E BAZËS SË TË DHËNAVE SHTETËRORE “REGJISTRI PËR EKZEKUTIMIN DHE VJELJEN E GJOBAVE”

Në mbështetje të nenit 100 të Kushtetutës dhe të pikës 1, të nenit 4, të ligjit nr. 10325, datë 23.9.2010, “Për bazat e të dhënave shtetërore”, me propozimin e Kryeministrit, Këshilli i Ministrave

VENDOSI:

1. Krijimin e bazës së të dhënave shtetërore “Regjistri për ekzekutimin dhe vjeljen e gjobave” të Sistemit të Qendërzuar të Mbledhjes së Gjobave.
2. Institucioni administrues i bazës së të dhënave shtetërore “Regjistri për ekzekutimin dhe vjeljen e gjobave” është Inspektorati i Përgjithshëm.
3. Të dhënat që përmban Regjistri për Ekzekutimin dhe Vjeljen e Gjobave ndahen në të dhëna parësore dhe në të dhëna dytësore, si më poshtë vijon:
a) Të dhëna parësore:
i. Numri unik i identifikimit të gjobës.
b) Të dhëna dytësore:
i. Regjistri Kombëtar i Gjendjes Civile për të dhënat, si më poshtë:
- Emri;
- Emri i babait;
- Mbiemri;
- Numri personal;
- Datëlindja;
- Vendlindja;
- Gjinia;
- Shtetësia;
- Vendbanimi;
- Vendqëndrimi.
ii. Sistemi elektronik i gjobave të Policisë së Shtetit:
- Data;
- Ora;
- Adresa ku është vënë gjoba;
- Shkeljet ligjore;
- Vlera e gjobës;
- Masat plotësuese (heqje pikësh, heqje patente, pezullim patente).
iii. Sistemi e-Inspektimi:
- Institucioni (Inspektorati Qendror dhe ai vendor);
- Numri i vendimit përfundimtar (numër çështjeje);
- Data e vendimit;
- Subjekti;
- Shkelja ligjore;
- Dënimi administrativ gjobë (kryesore plotësues);
- Vlera e gjobës;
- Statusi i gjobës.
iv. Sistemi elektronik e-DPSHTRR për të dhënat që lidhen me të dhënat teknike të mjetit, duke përfshirë:
- numrin e regjistrimit;
- numrin e identifikimit të mjetit;
- llojin/tipin e mjetit;
- markën;
- emërtimin tregtar;
- ngjyrën;
- numrin e serisë së lejes së qarkullimit dhe të certifikatës së pronësisë;
- dokumentacionin vërtetues të gjendjes së mjetit.
v. Regjistri elektronik i tatimpaguesve i Drejtorisë së Përgjithshme të Tatimeve për të dhënat e tatimpaguesit:
- NIPT-i.
vi. Regjistri tregtar për të dhënat, si më poshtë: 
- Emri i subjektit;
- NUIS;
- Aktiviteti;
- Data e regjistrimit;
- Statusi i subjektit;
- Përshkrimi i objektit;
- Adresa e subjektit;
- Adresa elektronike e subjektit;
- Numri i kontaktit të subjektit;
- Administratori.
4. Regjistri për Ekzekutimin dhe Vjeljen e Gjobave, si bazë të dhënash, funksionon, administrohet e ndërvepron me bazat e tjera të të dhënave, në përputhje me pikën 9 të këtij vendimi.
5. Të dhënat e mbledhura nga Regjistri për Ekzekutimin dhe Vjeljen e Gjobave mund të përdoren për analiza dhe vlerësime. Në çdo rast, përpunimi i të dhënave realizohet në përputhje me parimet e kriteret e legjislacionit në fuqi për mbrojtjen e të dhënave personale.
6. Të dhënat e Regjistrit për Ekzekutimin dhe Vjeljen e Gjobave përditësohen periodikisht nga struktura përgjegjëse, sa herë është e nevojshme apo ka ndryshime të këtyre të dhënave.
7. Përdoruesit e bazës së të dhënave janë të përcaktuar në 4 nivele:
a) lexues;
b) institucion shtetëror;
c) administrator;
ç) auditues.
8. Për çdo veprim në Regjistrin për Ekzekutimin dhe Vjeljen e Gjobave lidhur me aksesin, ndryshimin, korrigjimin, përhapjen e të dhënave personale, duhet të sigurohet gjurmueshmëria, me qëllim garantimin e konfidencialitetit e të integritetit, disponueshmërinë dhe qëndrueshmërinë e sistemeve dhe të shërbimeve të përpunimit.
9. Baza e të dhënave të Regjistrit për Ekzekutimin dhe Vjeljen e Gjobave ndërvepron nëpërmjet shkëmbimit elektronik të të dhënave me bazën e të dhënave shtetërore:
a) Regjistri tregtar;
b) Regjistri Kombëtar i Gjendjes Civile;
c) Sistemi elektronik i gjobave të Policisë së Shtetit;
ç) Sistemi e-Inspektimi;
d) Sistemi elektronik e-DPSHTRR;
dh) Regjistri elektronik i tatimpaguesve;
e) Regjistri i pronarëve përfitues.
10. Pagesa e gjobave do të bëhet online në portalin e-Albania nëpërmjet shërbimit të dedikuar elektronik, i ndërlidhur me platformën e pagesave elektronike, si dhe me mandatpagesë. 
11. Ngarkohen Inspektorati i Përgjithshëm, Agjencia Kombëtare e Shoqërisë së Informacionit dhe institucionet shtetërore përgjegjëse për vendosjen e masës administrative “gjobë” për zbatimin e këtij vendimi.
[bookmark: _GoBack]Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama
